《魏鍊师四松画轴》
宋代·李彭

四松在涧壑，岁晚乃更奇。萧然如黄绮，傲岸不可追。

谁将谈天口，掉舌聊见移。由来拂东绢，写此霜雪姿。

便有松上雨，催我窗间诗。翻思斸青冥，采药堪扶衰。

当年丹青手，开辟造化随。既有圯下约，子行何后期。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。